LAOAG CITY - Nabulabog dagiti sumagmamano a residente ti Brgy, Abucay, Piddig Ilocos Norte kalpasan a nakangeg da iti nagsasaruno a putok ti paltog babaen kenni PO1 Dennis Katoliko, taga Narvacan Ilocos Sur ngem nakadestino iti PNP Piddig.
Kuna dagiti barangay officials ti Brgy Abucay a saanen a nakaturog pay dagiti ubbing iti nasao a lugar gapu kadagiti nangegda a kanalbuong ti paltog pasado alas dose iti tengnga ti rabii.
Nakarekobre dagiti opisyal ken residente iti pito nga slugs ti cal. 9Mm a paltog.
Maipagarup nga adda kinaapa ni PO1 Katoliko gapu iti maatap a pannakatsistsismis na ken nakasubang na pay ti live in partner na.
Dagus a nadisar-armaran ni PO1 Katoliko ken naipan iti makabulan a restriction iti PNP.
Kuna ni Senior Inspector Don Acacio, Chief of Police ti Piddig, mapilaan iti kaso administratibo ken kriminal ni PO1 Katoliko no mapaneknekan ti alegasyon kenkuana.
Kuna ni Senior Superintendent Antonio Mendoza Jr, Police Provincial Director ti Ilocos Norte a dagus a napatawan iti "administrative relief" ti nasao a pulis tapno maimbestigar a naimbag.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn